আইসল্যান্ডের বিরুদ্ধে ম্যাচ এখন অতীত। সামনের ক্রোয়েশিয়া, নাইজেরিয়া ম্যাচ কার্যত মরণ-বাঁচন ম্যাচ আর্জেন্টিনার কাছে। আপাতত গ্রুপের বাকি দুই ম্যাচেই ফোকাস করছেন মেসি-আগুয়েরোরা।
তবে আইসল্যান্ড ম্যাচ নীল-সাদা ভক্তরা ডিলিট করে দিলেও একটা ছবি কিছুতেই যেন মন থেকে হঠাতে পারছেন না আম-আর্জেন্টিনা ফ্যান। আর্জেন্টিনার জাতীয় সঙ্গীতের সময়ে মেসি, আগুয়েরো, ডি মারিয়া প্রত্যেকেই দৃষ্টি স্থির রেখে গাইলেন দেশের গান।

এই বিষয়ে অন্যান্য খবর

যৌন হেনস্থায় অভিযুক্ত মেসিদের কোচ, ভয়ঙ্কর অস্বস্তির মুখে আর্জেন্টিনা


তবে গোলকিপার উইলি কাবালেরোকে দেখা গেল অন্য পোজে। মেসির দিকে পিছন ফিরেই তিনি জাতীয় সঙ্গীত গাইলেন। পাশাপাশি দাঁড়িয়ে থাকা সতীর্থদের দৃষ্টি যখন সামনে, তখন তিনি পাশে আড়াআড়িভাবে দাঁড়ানো। এমন ভঙ্গিতে গোলকিপারকে দেখে শুরু হয়েছিল বিতর্ক। সোশ্যাল মিডিয়া উত্তাল। তাহলে কি চেলসিতে খেলা গোলকিপারের সঙ্গে সম্পর্ক খারাপ মেসির?
এমন বেখাপ্পাভাবে কেন ছিলেন কাবায়েরো, সেই রহস্যই এবার ফাঁস হল। সেখানেই জানা গেল, মোটেই লিওনেল মেসির সঙ্গে সম্পর্ক খারাপ নয় তাঁর। আসলে তাঁর দৃষ্টি নিবদ্ধ ছিল দেশের জাতীয় পতাকার প্রতি। কিছুটা দূরে দাঁড়িয়ে ছিল ম্যাসকট জাবিভাকা। সেই ম্যাসকটের হাতেই ছিল পতাকা। সেই পতাকার দিকে তাকিয়েই দেশাত্মবোধক গান গাইলেন তিনি।

Caballero being an absolute hero #WorldCup18 #worldcup #ARGICE #football pic.twitter.com/ob6WlnHl82
— Joe Walsh (@TheJoeWalsh) June 16, 2018

অবশ্য কাবায়েরোই প্রথম এমন নন, স্পেনের বিরুদ্ধে খেলতে নামার আগে ক্রিশ্চিয়ানো রোনাল্ডোকেও দেখা গিয়েছিল এমন অদ্ভূত ভঙ্গিতে দাঁড়িয়ে জাতীয় সঙ্গীত গাইতে। বলা হচ্ছে, আর্জেন্টিনার প্রাক্তন তারকা ডিফেন্ডার ফ্যাব্রিসিও কোলোচ্চিনির সঙ্গে একসময়ে যুব পর্যায়ে খেলতেন কাবায়েরো। সেই ডিফেন্ডার এমন ভাবেই জাতীয় সঙ্গীত গাইতেন। প্রাক্তন সতীর্থের সংস্কারই এবার শুরু করলেন তিনি বিশ্বকাপের মঞ্চে।